CELEX: 62015CA0448
Language: et
Date: 2017-03-08 00:00:00
Title: Kohtuasi C-448/15: Euroopa Kohtu (viies koda) 8. märtsi 2017. aasta otsus (Hof van beroep te Brussel’i eelotsusetaotlus – Belgia) – Belgische Staat versus Wereldhave Belgium Comm. VA, Wereldhave International NV, Wereldhave NV (Eelotsusetaotlus — Eri liikmesriikides asuvad ema- ja tütarettevõtjad — Kohaldatav ühine maksusüsteem — Ettevõtte tulumaks — Direktiiv 90/435/EMÜ — Kohaldamisala — Artikli 2 punkt c — Ilma valiku- või vabastamisvõimaluseta maksustamisele kuuluv ettevõtja — Maksustamine nullmääraga)

8.5.2017   
            
            
               ET
            
            
               Euroopa Liidu Teataja
            
            
               C 144/8
            
         Euroopa Kohtu (viies koda) 8. märtsi 2017. aasta otsus (Hof van beroep te Brussel’i eelotsusetaotlus – Belgia) – Belgische Staat versus Wereldhave Belgium Comm. VA, Wereldhave International NV, Wereldhave NV
   (Kohtuasi C-448/15) (1)
   
   ((Eelotsusetaotlus - Eri liikmesriikides asuvad ema- ja tütarettevõtjad - Kohaldatav ühine maksusüsteem - Ettevõtte tulumaks - Direktiiv 90/435/EMÜ - Kohaldamisala - Artikli 2 punkt c - Ilma valiku- või vabastamisvõimaluseta maksustamisele kuuluv ettevõtja - Maksustamine nullmääraga))
   (2017/C 144/09)
   Kohtumenetluse keel: hollandi
   
      Eelotsusetaotluse esitanud kohus
   
   Hof van beroep te Brussel
   
      Põhikohtuasja pooled
   
   
      Hageja: Belgische Staat
   
      Kostjad: Wereldhave Belgium Comm. VA, Wereldhave International NV, Wereldhave NV
   
      Resolutsioon
   
   Nõukogu 23. juuli 1990. aasta direktiivi 90/435/EMÜ eri liikmesriikide emaettevõtjate ja tütarettevõtjate suhtes kohaldatava ühise maksustamissüsteemi kohta artikli 5 lõiget 1 tuleb tõlgendada nii, et sellega ei ole vastuolus liikmesriigi õigusnormid, mille kohaselt selles liikmesriigis asuva tütarettevõtja poolt teises liikmesriigis asuvale fiskaalsele ühisinvesteerimisettevõtjale, kes on maksustatud juriidilise isiku tulumaksu nullmääraga tingimusel, et tema kasum jaotatakse täies ulatuses osanikele, makstud dividendidelt tuleb tasuda vallasvaratulult kinnipeetav maks, kuna tema puhul ei ole tegemist „liikmesriigi äriühinguga“ selle direktiivi tähenduses.
   
      (1)  ELT C 363, 3.11.2015.